VSIA TOS 2026/29MP

Iepirkuma līgums Nr. 01-29/301
Piegādātāja līguma Nr. ARB-PA-26-450
Līguma datums ir pēdējā pievienotā drošā elektroniskā paraksta un laika zīmoga datums
20.08.2026.
Valsts sabiedrība ar ierobežotu atbildību “Traumatoloģijas un ortopēdijas slimnīca”, reģistrācijas Nr. 40003410729 (turpmāk – Pasūtītājs), kuru uz statūtu pamata pārstāv valdes priekšsēdētāja Kristīne Valdusa, valdes loceklis Agnis Driksna un valdes loceklis Modris Ciems, no vienas puses, un
Sabiedrība ar ierobežotu atbildību “Arbor Medical Korporācija”, reģistrācijas Nr. 40003547099, (turpmāk – Piegādātājs), kuru pārstāv tās prokūriste Ilze Toka, kura rīkojas uz prokūras pamata, no otras puses, abi kopā (turpmāk – Puses), 
pamatojoties uz iepirkuma “Kontrastvielas injektora piederumu piegāde”, identifikācijas Nr. VSIA TOS 2026/29MP (turpmāk – Iepirkums), rezultātiem, noslēdz šādu līgumu (turpmāk – Līgums):

1. Līguma priekšmets
1.1. Līguma priekšmets ir kontrastvielas injektora piederumu (turpmāk – Prece) piegāde, atbilstoši Iepirkuma prasībām.
1.2. Piegādātājs apņemas piegādāt Pasūtītāja vajadzībām Preci atbilstoši Līguma un tā pielikumu (pielikums Nr. 1 - “Tehniskā specifikācija – tehniskais un finanšu piedāvājums”), kas ir neatņemamas Līguma sastāvdaļas, nosacījumiem.
1.3. Piegādātājs atbild par drošu Preču transportēšanu, kā arī par piegādātās Preces kvalitāti un sedz Pasūtītājam visus pierādītos ar Preces neatbilstību kvalitātei saistītos zaudējumus.
1.4. Pasūtītājam ir tiesības pieprasīt preces ražotāja apliecinājumu par Preces autentiskumu visā Līguma darbības laikā, ja tam rodas šaubas par saņemtās Preces atbilstību iepirkuma procedūras norādītajām tehniskās specifikācijas prasībām.
1.5. Gadījumā, ja Līguma izpildes laikā ražotājs pārtrauc piedāvājumā esošās Preces ražošanu vai arī tiek piedāvāta jaunākas paaudzes prece ar citu preces kodu, kura atbilst tehniskās specifikācijas prasībām, Piegādātājs piedāvā Pasūtītājam un Pasūtītājs var piekrist, ka Piegādātājs piegādā līdzvērtīgu vai labāku Preci. Piegādātājs piekrīt, ka šādā gadījumā piegādātā Prece atbildīs visām Pasūtītāja noteiktajām minimālajām tehniskajām specifikācijām (atbilstību šādos gadījumos nosaka, saskaņojot ar Pasūtītāju), kā arī Preces sterilitātes derīguma termiņš nebūs mazāks, ja tāds noteikts tehnisko specifikāciju prasībās. Pārdevējs garantē, ka šajā gadījumā līgumcena netiks paaugstināta un tiks ievēroti visi pārējie Līguma nosacījumi.

2. Līguma summa un samaksas kārtība
2.1. Kopējā Līguma summa ir 25784.00 EUR (divdesmit pieci tūkstoši septiņi simti astoņdesmit četri euro  un 00 centi) bez PVN bez pievienotās vērtības nodokļa (turpmāk – PVN). Pievienotās vērtības nodoklis nav Līguma priekšmeta daļa, tas tiek aprēķināts un maksāts atbilstoši attiecīgajā maksāšanas brīdī normatīvajos aktos noteiktajai likmei.
2.2. Preces cenā ir iekļauti visi transportēšanas izdevumi, nodokļi, kā arī citi izdevumi, kas rodas Piegādātājam sakarā ar Preces ievešanu Latvijas Republikā un/ vai tās piegādi Pasūtītājam.
2.3. Visi papildus izdevumi, kuri var rasties Piegādātājam saskaņā ar šo Līgumu, iepriekš rakstiski jāsaskaņo ar Pasūtītāju. Gadījumā, ja papildus izdevumi netika iepriekš rakstiski saskaņoti ar Pasūtītāju, tie Piegādātājam netiek atlīdzināti.
2.4. Pasūtītājs samaksu par piegādāto Preci, veic 30 (trīsdesmit) dienu laikā no Preces piegādes brīža, pēc Preču pavadzīmes - rēķina parakstīšanas.
2.5. Par Preces apmaksas dienu tiek uzskatīta diena, kad Pasūtītājs ir veicis naudas līdzekļu pārskaitījumu uz Piegādātāja bankas kontu, ko apliecina attiecīgais maksājuma uzdevums.

3. Līguma izpildes termiņš, vieta un nosacījumi
3.1. Līgums stājas spēkā ar tā parakstīšanas dienu un tiek noslēgts uz 12 (divpadsmit) mēnešiem vai līdz līguma summa būs pilnībā izlietota, atkarībā no tā, kurš no nosacījumiem iestāsies pirmais.
3.2. Gadījumā, ja beidzas Līguma 3.1. punktā noteiktais 12 mēnešu termiņš un Līguma summa vēl nav izlietota, tad Pusēm, rakstiski vienojoties, ir tiesības pagarināt Līgumu līdz Līguma summas izlietošanai vai līdz jauna iepirkuma līguma noslēgšanai par Līguma priekšmetu, atkarībā no tā, kurš no nosacījumiem iestāsies pirmais.
3.3. Puses var rakstiski vienojoties palielināt Līguma summu par 20% (divdesmit procentiem), ja ir nepieciešamas piegādes līdz jauna iepirkuma līguma noslēgšanai par attiecīgo iepirkuma priekšmetu.
3.4. Preces piegādes termiņš: 10 kalendāra diena no pasūtījuma izdarīšanas dienas.
3.5. Prece tiek piegādāta atsevišķās partijās (daļas pozīcijās), par kuru apjomu Pasūtītājs un Piegādātājs vienojas, Pasūtītājam izdarot kārtējo pasūtījumu elektroniski. Par pasūtījuma izdarīšanas brīdi ir uzskatāms Pasūtītāja Līgumā norādītās kontaktpersonas elektroniski  (e-pastā  vai Piegādātāja e-vidē) nosūtīts pieteikums Preces piegādei, kas izdarīts no Pasūtītāja adrešu domēna tos.lv.
3.6. Pasūtītājs iepērk tādu preču daudzumu, kāds nepieciešams tā darbības nodrošināšanai, t.i., Pasūtītājam nav pienākums iepirkt precīzi Līguma pielikumos norādīto katras Preces vienības apjomu. Piegādātājam līdz Līguma darbības beigām jāpiegādā Prece par iepirkuma rezultātā noteiktajām līgumcenām.
3.7. Līguma numuru, Preces nosaukumu, daudzumu un vērtību katru reizi fiksē preču pavadzīmē – rēķinā.
3.8. Prece uzskatāma par piegādātu un nodotu Pasūtītājam ar brīdi, kad Pasūtītāja pilnvarotā persona ir parakstījusi preču pavadzīmi-rēķinu.
3.9. Saņemot pasūtījumu, Pasūtītāja pilnvarotā persona pārbauda piegādāto Preču atbilstību pasūtījumam un Preču rēķinam, kā arī izdara atzīmi uz rēķina par Preču pieņemšanu.
3.10. Ja Pasūtītājs kāda iemesla dēļ atsakās parakstīt rēķinu par saņemto Preci, viņa pienākums ir rakstiski informēt Piegādātāju par atteikuma iemesliem 5 (piecu) darba dienu laikā no Preču rēķina saņemšanas dienas.
3.11. Pasūtītāja pretenzijas par Preces daudzumu:
3.11.1. ja, pieņemot Preci, Pasūtītājs atklāj iztrūkumu, bojājumu vai cita veida neatbilstību Līguma nosacījumiem un Preču rēķiniem, Pasūtītājs par iztrūkumu vai neatbilstības faktu 5 (piecu) darba dienu laikā noformē un nosūta Piegādātājam attiecīgu aktu;
3.11.2. Piegādātājs 5 (piecu) darba dienu laikā pēc Pasūtītāja pretenzijas saņemšanas dienas aizvieto bojātās vai neatbilstošās Preces ar jaunām Precēm uz sava rēķina.
3.11.3. Piegādātājs ir atbildīgs par visiem transporta un citiem izdevumiem, kuri saistīti ar bojāto vai sajaukto izstrādājumu atpakaļ atgriešanu, kas rodas Piegādātāja valstī, tranzītvalstī vai Pasūtītāja valsts teritorijā.
3.12. Pasūtītāja pretenzijas par Preces kvalitāti:
3.12.1. Ja piegādātajām Precēm pielietošanas procesā tiek konstatētas to funkcionēšanas defekti vai nepiemērotība pielietošanas mērķim, vai arī Preces lietošana izraisījusi ārstniecības procesa būtiskas izmaiņas, kas var radīt draudus personas veselībai un dzīvībai, kā arī tiks konstatēta funkcionālā neatbilstība, kas var nest būtiskus finansiālus zaudējumus Pasūtītājam, tad Pasūtītājs var pārtraukt Līguma izpildi pēc savas iniciatīvas, par ko Pasūtītājs informē Piegādātāju 20 (divdesmit) darba dienas iepriekš.

4. Līguma izbeigšanas kārtība
4.1. Līgumu var izbeigt, Pusēm par to savstarpēji rakstiski vienojoties.
4.2. Pasūtītājam ir tiesības vienpusēji nekavējoties izbeigt Līgumu: 
4.2.1. ja ir uzsākta vai notikusi Piegādātāja labprātīga vai piespiedu likvidācija; 
4.2.2. ja Piegādātājam ir pasludināta maksātnespēja vai uzsākta bankrota procedūra;
4.2.3. ja ir apturēta Piegādātāja saimnieciskā darbība;
4.2.4. ja Pasūtītājam zūd nepieciešamība saņemt Preci;
4.2.5. Starptautisko un Latvijas Republikas nacionālo sankciju likumā noteiktos gadījumos;
4.2.6. ja Piegādātājs kavē Preces piegādi ilgāk par 10 (desmit) darba dienām no Līgumā noteiktā Preces piegādes termiņa;
4.2.7. ja Piegādātājs piegādā Līguma nosacījumiem neatbilstošu un/ vai nekvalitatīvu Preci, un Līgumā noteiktā kārtībā nav novērsti konstatētie trūkumu ilgāk par 10 (desmit) darba dienām.
4.3. Par vienpusēju Līguma izbeigšanu, Pasūtītājs nosūta Piegādātājam rakstisku paziņojumu. Līgums uzskatāms par izbeigtu ar dienu, kad Pasūtītājs nosūtījis Piegādātājam attiecīgu paziņojumu par Līguma izbeigšanu.
4.4. Līguma izbeigšanas gadījumā Pasūtītājs samaksā Piegādātājam par faktiski veiktajām preču piegādēm.
4.5. Piegādātājs ir tiesīgs vienpusēji izbeigt Līgumu, nosūtot par to rakstisku paziņojumu Pasūtītājam vismaz vienu mēnesi iepriekš, ja iestājies kāds no šādiem apstākļiem:
4.5.1. Pasūtītājs vismaz 30 (trīsdesmit) dienas kavē līgumā noteikto maksājumu veikšanas termiņu un Pasūtītājs pārkāpumu nenovērš 20 (divdesmit) dienu laikā no Piegādātāja atgādinājuma/pretenzijas nosūtīšanas dienas Pasūtītājam;
4.5.2. Pasūtītājam ir uzsākts maksātnespējas process, likvidācija, tā darbība tiek izbeigta vai pārtraukta, vai ir apturēta tā saimnieciskā darbība.

5. Pušu atbildība par līguma nepildīšanu
5.1. Par Preces piegādes termiņa kavējumu vai citu Līgumā noteikto saistību nepildīšanu Pasūtītājs ir tiesīgs piemērot Piegādātājam līgumsodu 0,2% apmērā no kopējās nepiegādāto Preču summas par katru nokavējuma dienu, bet ne vairāk kā 10% no Līguma kopējās summas.
5.2. Par Līgumā noteikto maksājumu termiņu kavējumu Piegādātājs ir tiesīgs piemērot Pasūtītājam līgumsodu 0,2% apmērā no termiņā nesamaksātās summas par katru maksājuma nokavējuma dienu, bet ne vairāk kā 10% no Līguma kopējās summas.
5.3. Līgumsoda samaksa neatbrīvo Puses no Līguma izpildes.

6. Nepārvarama vara
6.1. Ja kāda no Pusēm uzskata, ka tās saistību izpildi ietekmē nepārvarama vara, tai nekavējoties par to rakstiski jāpaziņo otrai Pusei, sniedzot nepieciešamās ziņas un kompetento iestāžu izsniegtus pierādījumus. 
6.2. Abas Puses nav atbildīgas par šajā Līgumā noteikto saistību neizpildi vai daļēju izpildi gadījumā, ja tas ir noticis neparedzamas varas ietekmē, kurus Puses nevarēja paredzēt, novērst, ietekmēt un par kuru rašanos nenes atbildību, piemēram, normatīvo aktu izmaiņas, ugunsgrēks, dabas katastrofas, masu nekārtības, banku bankroti vai citi gadījumi. Puse, kas iepriekšminēto apstākļu dēļ nespēj pildīt savus pienākumus, informē otru Pusi par šiem apstākļiem 5 (piecu) darba dienu laikā pēc apstākļu iestāšanās un norāda konkrētos apstākļus.
6.3. Ja nepārvaramās varas apstākļi darbojas ilgāk kā 6 (sešus) mēnešus, katrai Pusei ir tiesības izbeigt līgumu, paziņojot par to otrai Pusei 30 (trīsdesmit) dienas iepriekš.
6.4. Puses 6.2. punktā minētajos gadījumos vienojas par saistību izpildes termiņa pagarināšanu vai citu nosacījumu maiņu, kamēr darbojas šie apstākļi un to sekas.

7. Konfidencialitāte
7.1. Piegādātājs apņemas ievērot konfidencialitāti, tajā skaitā:
7.1.1. nodrošināt Līgumā minētās informācijas neizpaušanu, tajā skaitā no trešo personu puses, kas piedalās vai ir iesaistītas Līguma izpildē;
7.1.2. aizsargāt, neizplatīt un bez Pasūtītāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu saturu, kā arī tehniska, komerciāla un jebkāda cita rakstura informāciju par Pasūtītāja darbību, kas kļuvusi Piegādātājam pieejama Līguma izpildes gaitā;
7.2. Pasūtītājs apņemas ievērot konfidencialitāti un bez Piegādātāja rakstiskas atļaujas saņemšanas neizpaust trešajām personām pilnīgi vai daļēji ar šo Līgumu vai citu ar to izpildi saistītu dokumentu, kurus pirms šā Līguma noslēgšanas Piegādātājs ir noteicis kā komercnoslēpumu un attiecīgi par to pirms Līguma noslēgšanas ir informējis Pasūtītāju.
7.3. Konfidencialitātes ierobežojumi neattiecas uz publiski pieejamu un vispārzināmu informāciju, kā arī uz informāciju, kuru saskaņā ar Līguma noteikumiem ir paredzēts darīt zināmu trešajām personām vai kas saskaņā ar normatīviem aktiem tiek klasificēta kā vispārpieejamā informācija.
7.4. Konfidencialitātes noteikumi neattiecas uz gadījumiem, kad informāciju pieprasa valsts vai pašvaldību iestādes un kurām šādas tiesības ir noteiktas Latvijas Republikas normatīvajos aktos.
7.5. Puses vienojas, ka konfidencialitātes noteikumu neievērošana ir Līguma pārkāpums, kas cietušajai Pusei dod tiesības prasīt no vainīgās Puses konfidencialitātes noteikumu neievērošanas rezultātā radušos zaudējumu atlīdzināšanu.
7.6. Šī Līguma nodaļas noteikumiem nav laika ierobežojuma un uz to neattiecas Līguma darbības termiņš. 
8. Pārējie nosacījumi
8.1. Puses var grozīt un papildināt Līgumu un tā pielikumus, par to savstarpēji vienojoties. Šādi grozījumi un papildinājumi ir jānoformē rakstveidā, jāparaksta abām Pusēm un ir neatņemama Līguma sastāvdaļa.
8.2. Par jautājumiem, kuri nav atrunāti šajā Līgumā, Puses vadās saskaņā ar Latvijas Republikas normatīvajiem aktiem.
8.3. Piegādātājam ir saistoša visa Iepirkuma dokumentācija.
8.4. Visus strīdus un domstarpības, kas Pusēm rodas saistībā ar Līguma izpildi, Puses risina savstarpēju pārrunu ceļā. Ja strīdu vai domstarpības savstarpēju pārrunu ceļā Puses nevar atrisināt, strīdu vai domstarpības Puses risina Latvijas Republikas normatīvajos aktos noteiktajā kārtībā.
8.5. Ja Līguma darbības laikā notiek Pušu reorganizācija vai likvidācija, tā tiesības un pienākumus realizē tiesību un saistību pārņēmējs.
8.6. Piegādātājs nav tiesīgs Līguma saistību izpildi trešajai personai bez Pasūtītāja iepriekšējas, rakstiskas piekrišanas.
8.7. Par Līguma izpildi atbildīgās personas:
8.7.1. No Pasūtītāja puses: No Piegādātāja puses: .
8.8. Juridiskas puses vai bankas rekvizītu maiņas gadījuma, Pušu pienākums ir 7 (septiņu) darba dienu laikā paziņot par to otrai Pusei.
8.9. Līgums sastāv no līguma teksta un šādiem Līguma pielikumiem:
8.9.1. Nr. 1 “Tehniskā specifikācija – tehniskais un finanšu piedāvājums”;
8.10. Līgums sagatavots latviešu valodā, noformēts un parakstīts elektroniskā dokumenta veidā. Katra Puse glabā Līguma eksemplāru elektroniskā dokumenta formā.

9. Pušu paraksti un juridiskās adreses

	Pasūtītājs:
Valsts sabiedrība ar ierobežotu atbildību 
“Traumatoloģijas un ortopēdijas slimnīca”
Reģ.Nr.40003410729
Adrese: Duntes iela 22, Rīga, LV-1005
Banka: AS “Swedbank”
Konta Nr.: LV92HABA0551009437916
Kods: HABALV22
Tālrunis: 67399300
E-pasts: tos@tos.lv 
E-pasts rēķiniem: rekini@tos.lv
E-rēķinu adrese: REKINI@40003410729

_________________________________ 
(paraksts)*  
[Kristīne Valdusa, valdes priekšsēdētāja]
_________________________________ 
(paraksts)*  
[Agnis Driksna, valdes loceklis]
_________________________________ 
(paraksts)*
[Modris Ciems, valdes loceklis]
	Piegādātājs:
SIA "Arbor Medical Korporācija"
Reģ. Nr. 40003547099 
Adrese: Meistaru iela 7, Valdlauči, Ķekavas pag., Ķekavas nov., LV-1076
Banka: OP Corporate Bank plc filiāle Latvijā 
Konta Nr.: LV02OKOY0005100057275
Kods: OKOYLV2X
Tālrunis: 67620126
e-pasts: arbor@arbor.lv

_________________________________ 
(paraksts)*  
[Ilze Toka, Prokūriste]

